b'\n_START_ARTICLE_\nSjy\n_START_PARAGRAPH_\nSjy er smakfull saft av kj\xc3\xb8tt, fisk eller gr\xc3\xb8nnsaker som er et resultat av en stekeprosess og som kan brukes som saus eller basis for saus. Stekepannen/brettet med sjyen kan kokes ut (deglasseres) med vann og s\xc3\xa5 smakssettes v\xc3\xa6sken med krydder. Dette gir en tyntflytende saus. Sjyen kan ogs\xc3\xa5 videreforedles med ingredienser som vin, fl\xc3\xb8te, sm\xc3\xb8r, krydder og jevning \xe2\x80\x93 og sjy gir alts\xc3\xa5 grunnlaget for n\xc3\xa6rmest utallige variasjoner over temaet saus._NEWLINE_Sjy kommer av det franske ordet jus (samme som i juice) som betyr saft.'